**EELNÕU 2022/115**

**KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon |  |
| kultuuri- ja spordikomisjon | JK |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| seeniorite nõukogu | X |
| noortevolikogu | X |

**VILJANDI LINNAVOLIKOGU**

OTSUS

### 29. september 2022 nr

Viljandi Linnavolikogu ajutise komisjoni

moodustamine sihtasutuse Viljandi Muuseum

asutamise otstarbekuse analüüsimiseks

Kohaliku omavalitsuse korralduse seaduse § 6 lõike 2 ja § 22 lõike 1 punkti 20 alusel Viljandi Linnavolikogu

**o t s u s t a b:**

1. Moodustada sihtasutuse Viljandi Muuseum asutamiseks läbirääkimiste algatamise otstarbekuse analüüsimiseks ajutine komisjon (edaspidi töörühm), kuhu kuuluvad linnavolikogu esimees, linnapea ja linnavolikogu iga saadikurühma esindaja. Töörühma kutsub kokku linnavolikogu esimees.

2. Kinnitada töörühm koosseisus:

2.1 Helmen Kütt

2.2 Madis Timpson

2.3 …

2.4 …

2.5 …

2.6…

2.7…

2.8…

3. Töörühmal on kohustus kaasata oma töösse Viljandi Muuseumi esindaja(d).

4. Töörühmal on õigus kaasata oma töösse vajalikke asjatundjaid ja eksperte ning Viljandimaa omavalitsuste esindajaid.

5. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

6. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Marko Tiitus

**Esitatud:** 12.09.2022

**Esitaja:** Viljandi Linnavolikogu Isamaa saadikurühm **Ettekandja:** Marko Tiitus

**Lk arv:** 3

**Hääletamine:** poolthäälteenamus

Seletuskiri

**Viljandi Linnavolikogu ajutise komisjoni moodustamine sihtasutuse Viljandi Muuseum asutamise otstarbekuse analüüsimiseks**

Kultuuriministeerium on pöördunud 11.05.2022 Viljandi Linnavolikogu poole ettepanekuga alustada läbirääkimisi ühise sihtasutuse Viljandi Muuseum asutamiseks. Kultuuriministeeriumi kirjas rõhutatakse: „Peame oluliseks, et linnal oleks võimalus kaasa rääkida Viljandi Muuseumi tuleviku kujundamisel.“

Täna on Viljandi Muuseum üks väheseid riigiasutusi, mis veel Viljandisse ja Viljandimaale alles on jäänud. Viljandi Muuseum on ajaloolise Viljandimaa ja kultuuriloolise Mulgimaa keskne mäluasutus, identiteedi kandja ja säilitaja ning omakultuuri hoidja, uurija ja vahendaja.

Muuseum paikneb tegelikult kahe Viljandimaa omavalitsuse territooriumil:

1) Viljandis, Laidoneri plats 10, kus asub näitusemaja, fondihoidla ja tööruumid. Lisaks veel väike roheline maja aadressil Lossi 14. Sinna on edaspidiseks kavandatud pedagoogiline tegevus jne. Kogupind 1259 m2, sellest on ekspositsioonipinda 334m2 ja fondihoidlaid 390m2, lisaks veel lugemis- ja konverentsisaalid ning töö- ja abiruumid;

2) Põhja-Sakala vallas on Hüpassaare talu, kus Helilooja Mart Saare majamuuseum. See koosneb elumajast ja varisemisohtlikust laudast. Kogupinnaga 450 m2, milles külastajale avatud ruumid 146 m2, elu- ja abiruumid 104 m2 ning avariiline laut 200 m2. Hüpassaare talu on muuseumi filiaal.

Muuseumis koos filiaaliga töötab 12 inimest, kellest enamik on kõrgharidusega oma ala spetsialistid.

Muuseumi kogud on ühed suurimad maakondades, seisuga 31.12.2021 oli selles 151 761 museaali.

Viljandi Muuseumi tuleviku kavandamist ja läbirääkimiste alustamist sihtasutuse Viljandi Muuseum alustamiseks puudutavate otsuste langetamiseks on hädavajalik laiapõhjaline ja volikogu kõiki saadikurühmi ühendav diskussioon ning analüüs Viljandi Muuseumi sisuliste strateegiliste eesmärkide püstitamiseks. Selle ülesande täitmiseks teeme volikogule ettepaneku vastava töörühma moodustamiseks.

(allkirjastatud digitaalselt)

Marko Tiitus

Viljandi Linnavolikogu Isamaa saadikurühm